وزیراعظم کا دفتر
وزیر اعظم نے چوتھے گلوبل آیوروید فیسٹیول سے خطاب کیا
آیوروید مصنوعات کے لیے عالمی مانگ برابر بڑھتی جارہی ہے: وزیر اعظم
وزیر اعظم نے پوری دنیا کی صحت کے بارے میں ایک عالمی سمٹ کی مانگ کی
آیوروید کی دنیا کے لیے حکومت کی مکمل حمایت کی یقین دہانی کرائی
وزیر اعظم جناب نریندر مودی نے آج ورچوئل موڈ کے ذریعے چوتھے عالمی آیوروید فیسٹیول سے خطاب کیا۔
اس موقع پر تقریر کرتے ہوئے وزیر اعظم نے آیوروید میں بڑھتی ہوئی عالمی دلچسپی کو نوٹ کیا اور پوری دنیامیں آیوروید کے لیے کام کرنے والے تمام افراد کی کوششوں کی تعریف کی۔ انھوں نے کہا ’’آیوروید کو صحیح معنی میں شاندار انسانی سائنس قرار دیا جاسکتا ہے۔ پودوں سے لے کر پلیٹ تک جسمانی طاقت کے معاملات سے لےکر ذہنی صحت تک آیوروید اور روایتی ادویات کا اثر اور تاثیر زبردست ہوتی ہے‘‘۔
وبائی بیماری کووڈ-19 کے سلسلے میں وزیر اعظم نے کہا کہ آیوروید مصنوعات کی مانگ میں بتدریج اضافہ ہو رہا ہے۔ وزیر اعظم نے کہا ’’موجودہ صورتحال آیوروید اور روایتی ادویات کے عالمی اعتبار سے اور زیادہ مقبول بننے کا صحیح وقت ہے۔ ان مصنوعات کے سلسلے میں دلچسپی بڑھتی جارہی ہے۔ دنیا دیکھ رہی ہے کہ کس طرح جدید اور روایتی ادویات دونوں ہی تندرستی کو بہتر بنانے کے لیے ضروری ہیں۔ لوگ آیوروید اور قوت مدافعت بڑھانے میں اس کے فائدوں کے رول کا احساس کر رہے ہیں‘‘۔
بھارت میں صحت کی سیاحت کے امکانات کے بارےمیں بات کرتے ہوئے انھوں نے کہا کہ صحت کی سیاحت جس اصول پر مبنی ہے وہ ہے بیماری کا علاج کیجیے اور تندرستی کو بڑھایئے۔ اس لیے صحت کی سیاحت کا سب سے مضبوط ستون آیوروید اور روایتی ادویات ہیں۔ انھوں نے سامعین سے کہا کہ وہ ذہنی بوجھ کو کم کرنے اور علاج کے لیے بھارت کے زبردست کلچر سے فائدہ اٹھائیں۔ وزیر اعظم نے دعوت دی ’’ اگر آپ اپنے جسم کا علاج کرنا چاہتے ہیں یا اپنے ذہن کا علاج کرنا چاہتے ہیں تو بھارت آیئے‘‘۔
وزیر اعظم نے آیوروید کی مقبولیت سے فائدہ اٹھانے اور روایتی ادویات کو جدید ادویات سے جوڑنے سے پیدا ہونے والے مواقع سے فائدہ اٹھانے کے لیے کہا۔ نوجوانوں کے بڑی تعداد میں آیوروید مصنوعات استعمال کرنے اور آیوروید کو شہادت پر مبنی میڈیکل سائنس سے جوڑنے کے بڑھتے ہوئے احساس کا ذکر کرتے ہوئے جناب مودی نے ماہرین تعلیم سے کہا کہ وہ آیوروید اور روایتی طریقہائے علاج کے سلسلے میں اپنی تحقیق کو اور گہرا کریں۔ انھوں نے متحرک اسٹارٹ اپ کمیونٹی پر زور دیا کہ وہ خاص طور پر آیوروید مصنوعات کا استعمال کریں۔ ایک بات جس کے لیے میں خاص طور پر نوجوانوں کی تعریف کرنا چاہتا ہوں وہ یہ ہے کہ انھوں نے ہماری روایتی ادویات کی نمائندگی ایسی زبان میں کی ہے جو ساری دنیا میں سمجھی جاتی ہے۔
میں حکومت کی طرف سے آیوروید کی دنیا کو مکمل حمایت کا یقین دلاتا ہوں۔ بھارت نے نیشنل آیوش مشن تشکیل دیا ہے۔ نیشنل آیوش مشن، سستی آیوش خدمات کے ذریعے آیوش طبی نظام کو فروغ دینے کے لیے شروع کیا گیا ہے۔ یہ نظام تعلیمی سسٹم کو مضبوط کرنے کے لیے بھی کام کر رہا ہے۔ یہ آیوروید سدھا، یونانی اور ہومیوپیتھک ادویات کے لیے کوالٹی کنٹرول پر عملدرآمدمیں بھی آسانی پیدا کر رہا ہے اور خام مال کی مسلسل فراہمی کو یقینی بنا رہا ہے۔ حکومت نے بھی کوالٹی کنٹرول کے لیے متعدد اقدامات کئے ہیں۔ آیوروید اور بھارت کے طریقہائے علاج کے سلسلے میں ہماری پالیسی پہلے ہی عالمی صحت تنظیم کی روایتی میڈیسن اسٹرٹیجی 2014-2023 سے ہم آہنگ ہے۔ عالمی صحت تنظیم  نے بھارت میں روایتی ادویات کا عالمی مرکز قائم کرنے کا اعلان بھی کیا ہے۔
اس بات کو نوٹ کرتے ہوئے کہ آیوروید اور روایتی ادویات کے سلسلے میں مختلف ملکوں سے طلبا بھارت آرہے ہیں۔ وزیر اعظم نے تبصرہ کیا کہ یہ صحیح وقت ہے کہ دنیا کی صحت کے بارے میں سوچا جائے۔ انھوں نے تجویز کیا کہ شاید اس موضوع پر ایک عالمی سمٹ منعقد کی جائے گی۔
وزیر اعظم نے آیورید سے متعلق غذائی اشیاء اور ایسی غذائی اشیاء کو فروغ دینے پر زور دیاکہ جو صحت بہتر بناتی ہیں۔ انھوں نے ذکر کیا کہ اقوام متحدہ نے 2023 کو ملیٹس کا بین الاقوامی سال بنانے کا اعلان کیا ہے۔ وزیر اعظم نے ملیٹس کے فائدے کے بارے میں آگاہی پھیلانے پر زور دیا۔
وزیر اعظم نے آیوروید میں ہماری کامیابیوں کا سلسلہ جاری رکھنے کی اپیل کی۔ انھوں نے اپنی بات ختم کرتے ہوئے کہا ’’آیوروید کو آگے بڑھنے کی ایک قوت ہونا چاہیے جو دنیا کو ہماری سرزمین تک لائے۔خدا کرے کہ یہ ہمارے نوجوانوں میں خوشحالی پیدا کرے۔